રાજ્ય સરકારના આદેશ અંતર્ગત કે એ પૂંજની સમિતિ દ્વારા પાટીદારો પર પોલીસ દમનના તપાસની કામગીરી શરૂ કરી દીધી છે. રાજ્ય સરકારના આદેશ મુજબ 25 ઓગસ્ટ 2015 અને ત્યાર બાદ ગુજરાતમાં બનેલા બનાવો અંગે કે એ પૂંજ તપાસ પંચ સંપૂર્ણ તપાસ કરી રાજ્ય સરકારને પોતાનો રિપોર્ટ સોંપશે. આ તપાસ પંચ દ્વારા પીડિત પરિવારો અને સાક્ષીઓના નિવેદનો માગવામાં આવ્યા છે. જેમાં પાટીદાર આંદોલન વખતના દરેક પીડિતો સોગંદનામા સાથે તપાસ પંચને પોતાની રજૂઆત કરી શકશે. 25મી મે સુધીમાં પીડિતો પોતાની રજૂઆત કરી શકશે.